钦定古今图书集成/明伦汇编/闺媛典/第008卷 > 《采莲曲》前人
## 钦定古今图书集成/明伦汇编/闺媛典/第008卷 > 《采莲曲》前人

采莲归，绿水芙蓉衣。秋风起浪凫雁飞。桂棹兰桡下
长浦，罗裙玉腕轻摇橹。叶屿花潭极望平，江讴越吹
相思苦。相思苦，佳期不可驻，塞外征夫犹未还。江南
采莲今已暮。采莲花，渠今那必尽倡家。官道城南把
桑叶，何如江上采莲花。莲花复莲花，花叶何稠叠。叶
翠本羞眉，花红强似颊。佳人不在兹，怅望别离时。牵
“花怜共蒂，折藕爱连丝。故情无处所，新物徒华滋。不
惜西津交珮解，还羞北海雁书迟。”《采莲歌》有节，采莲
夜未歇。正逢浩荡江上风，又值徘徊江上月。徘徊莲
浦夜相逢，吴姬越女何丰茸。共问寒江千里外，征客
关山路几重。